Amb aquest curs es pretén dotar les persones participants de coneixements tècnics i científics sobre la conducta violenta de caràcter masclista, des del punt de vista de l'agressor.
Aquest coneixement pretén millorar les competències no només en la intervenció sobre persones agressives (condemnades o no), sinó també millorar la capacitat d'intervenció sobre la dona o altres persones en situació de violència.
A l'hora, es busca reflexionar sobre les eines preventives i la importància d'incloure el treball sobre els fenòmens que prediuen la conducta violenta ja des de la infantesa.
Es treballarà de forma dinàmica, però sempre tenint en compte el que diu la bibliografia científica internacional i els mètodes vigents d'anàlisi de conducta violenta i intervenció en processos de violència masclista.
Centre de Documentació Joaquima Alemany i Roca
L'ICD posa a la vostra disposició el on trobareu recursos informatius adients a la vostra formació.
§ Identificar els estereotips de gènere, ideació masclista i distorsions aplicades a la construcció del sexe i la parella
§ Reconèixer els fenòmens sòcio-culturals que impulsen les idees masclistes i violentes
§ Millorar els coneixements psicològics de la construcció fenomenològica de la violència i la seva intervenció i reduir estereotips sobre les malalties mentals.
§ Identificar elements de la conducta violenta masclista que ajudin en la intervenció i prevenció amb dones víctimes d'aquesta violència
§ Identificar elements de la conducta violenta masclista que ajudin en la intervenció i prevenció amb agressors
§ Conèixer recursos de derivació de violència masclista (sexual i de parella)
§ Conèixer fenomenològicament els processos de violència masclista a fi de millorar la intervenció professional en qualsevol àmbit, específicament la violència contra la parella, la violència sexual adulta, la violència sexual infantil i la violència en contextos d'oci
§ Millorar les estratègies de prevenció primària en forma de tallers i programes educatius, incorporant el treball preventiu de conductes abusives.
Professionals dels circuits d'abordatge de les violències masclistes.
Professionals de la Psicologia, el Treball Social, l'Educació Social, Integració Social, entorn Policial, Judicial, de Serveis Mèdics, etc.
- Factors de personalitat i salut mental
- Perspectiva de gènere, mites de l'amor romàntic i cultura
Violència Masclista en context de parella
- Motivació delictiva en agressors de parella
- Estructuració cíclica de la violència
Violència Masclista en context de violència sexual
- Distorsions cognitives en agressors en violència sexual
- Motivació delictiva en agressors sexuals
- Agressors sexuals de víctimes adultes
- La violència sexual en contextos d'oci
- Agressors sexuals de víctimes infantils
- Fonaments de la prevenció de la violència masclista
- Disseny i fonaments de la creació de tallers i activitats
La formació, de caràcter virtual, té una durada de 20h a realitzar durant tot un mes, així que es planteja una dedicació de 5 hores setmanals per part de l'alumnat.
§ Vídeo/s explicatius sobre el contingut
§ Material per seguir les sessions
§ Materials o activitats optatives
Alhora, es disposa d'un fòrum de resolució de dubtes, avisos i notícies.
Per cada bloc de continguts hi haurà una petita tasca a realitzar a fi de garantir el compliment dels continguts.
Realització d'exercicis i participació a videoconferència en directe per a la seva resolució conjunta.
Lliurament d'un petit treball escrit sobre la intervenció amb agressors sexuals
Disseny d'un taller preventiu sobre allò après al curs via Fòrum cooperatiu.
Psicòloga Forense (Acreditació COPC) i Clínica (Habilitació Sanitària) amb més de 15 anys d'experiència en avaluació i intervenció en casos de violència.
Co-directora del Màster de Psicologia Jurídica i Forense (UAB), professora de Psicologia Criminal (Criminologia - UAB), de diversos Màsters i postgraus en matèries afins a la Conducta Violenta, així com a l'Escola de Policia de Catalunya.
A l'alumnat que assisteixi al 80% de les hores lectives i presenti el projecte de transferència de coneixement, se li expedirà un certificat d'assistència i aprofitament